MHP-ի (Թուրքիայի ազգայնական կուսակցությունն է, ղեկավարը՝ Դեւլեթ Բահչելի, հունիսի 7-ի ընտրությամբ խորհրդարան անցած չորս կուսակցություններից երրորդն է՝ ձայների շուրջ 16%-ով եւ 80 մանդատով) ներկայացուցիչն էլ Պուտինի զանգը կոչել է «դիվանագիտական առումով անհաջող» եւ ավելացրել, թե Կրեմլում պետք է մեկը գտնվի, ով Պուտինին բացատրի, որ Թուրքիան խորհրդարանական կառավարման երկիր է, ոչ թե նախագահական: «Կարծում ենք՝ շուտով Պուտինը կգիտակցի, որ շատ ավելի լավ կլիներ, եթե ինքը զանգահարած չլիներ: Մանավանդ Թուրքիայում էներգետիկ հարցերի (հեռախոսազանգի մասին Կրեմլի հաղորդագրությունում խոսվում էր էներգետիկ ծրագրերից եւ տարեվերջին Կազանում գումարվելիք Թուրքիա-Ռուսաստան համագործակցության խորհրդի նիստից՝ հեղ․) հասցեատերը կառավարությունը եւ վարչապետն են, ոչ թե նախագահը: Մեկը պետք է Պուտինին այս իրողությունները բացատրի»,- հայտարարել է MHP-ն: